Document ID: 32000D0279

Komission päätös,
tehty 30 päivänä maaliskuuta 2000,
Italian kalastuslaivaston monivuotisen ohjausohjelman hyväksymisestä 1 päivän tammikuuta 1997 ja 31 päivän joulukuuta 2001 väliseksi ajaksi tehdyn päätöksen 98/123/EY muuttamisesta
(tiedoksiannettu numerolla K(2000) 802)
(Ainoastaan italiankielinen teksti on todistusvoimainen)
(2000/279/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kalatalousalan rakenteellisia toimia koskevista yksityiskohtaisista säännöistä ja edellytyksistä 17 päivänä joulukuuta 1999 annetun neuvoston asetuksen (EY) N:o 2792/1999(1), ja erityisesti sen 5 artiklan 3 kohdan,
sekä katsoo seuraavaa:
(1) Neuvoston päätöksessä 97/413/EY(2) vahvistetaan yhteisön kalastusalan uudelleenjärjestelyn tavoitteet ja yksityiskohtaiset säännöt 1 päivästä tammikuuta 1997 31 päivään joulukuuta 2001, jotta kalavarojen ja niiden hyödyntämisen välillä löydettäisiin kestävä tasapaino.
(2) Komission päätöksessä 98/123/EY(3) vahvistetut tavoitteet määriteltiin tuolloin käytettävissä olevien tietojen perusteella.
(3) Päätöksen 98/123/EY liitteenä olevan tavoitteita koskevan taulukon alaviitteessä mainitaan komission ja Italian viranomaisten työryhmän perustamisesta, jotta Italian alusrekisterin tiedot voitaisiin saattaa ajan tasalle vuodesta 1992 alkaen.
(4) Työryhmän päätelmien perusteella Italian kalastuslaivastoa koskevia tavoitteita olisi tarkistettava.
(5) Tässä päätöksessä säädetyt toimenpiteet ovat kalastus- ja vesiviljelyalan hallintokomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 98/123/EY liitteenä oleva taulukko tämän päätöksen liitteessä olevalla taulukolla.
2 artikla
Tämä päätös on osoitettu Italian tasavallalle.
Tehty Brysselissä 30 päivänä maaliskuuta 2000.

Labels: 12
18
5
6